The King's Man

The King's Man adolah film aksi jo mata-mata nan rilis tahun 2021 dan disutradarai dek Matthew Vaughn manggunoan skenario Vaughn jo Karl Gajdusek sarato carito dari Vaughn. Iko marupoan lanutan katigo dalam seri film Kingsman, yang diambiak dari buku komik The Secret Service dek Mark Millar jo Dave Gibbons. Film iko dibuek sabagai prekuel dari Kingsman: The Secret Service tahun 2014 jo Kingsman: The Golden Circle tahun 2017.

Film iko diramian dek pamaian ensembel di antaronyo Ralph Fiennes (nan juo batindak sabagai salah saurang produser eksekutif film), Gemma Arterton, Rhys Ifans, Matthew Goode,  Tom Hollander, Harris Dickinson, Daniel Brühl, Djimon Hounsou, jo Charles Dance. Carito film fokus pado babagai kajadian salamo Parang Dunia I jo asa mulo kalahiran organisasi Kingsman.

The King's Man alah dirilis pado 22 Desember 2021 di Amerika Serikat, dan pado 26 Desember 2021 di Britania Raya dek 20th Century Studios, sasudah tatunda babarapo kalu sajak rencana rilis awalnyo pado November 2019, tarutamo dek pandemi COVID-19. Film iko mandapek ulasan nan baragam dari para kritikus dan mandulang pitih sabanyak $19 juta.

Plot 
Pado tahun 1902, saurang aristokrat Inggirih banamo Orlando, Adipatu Oxford, istrinyo bamamo Emily, jo anak mereka nan masih ketek banamo Conrad bakunjuang ka kamp konsentrasi di Afrika Selatan sangkek balansuangnyo Parang Boer sabagai pakarajo Palang Merah Inggirih. Emily tabunuah salamo baku tembak sniper Boer di kamp itu, mambuek Orlando, saurang pasifis atau suko damai (walaupun inyo mantan perwira militer nan mamangan Victoria Cross) yakin bahasonyo dunia mambutuahan sasaurang untuak managahan konflik takah itu sabalun tajadi.

Duo baleh tahun kudian, Orlando alah merekrut duo palayannyo, Shola dan Polly, ka dalam jaringan mata-matanyo nan dibuek untuak malindungi Inggirih jo Kerajaan Britania dari Parang Gadang nan kian mandakek. Conrad, nan nio bataruang, ditagahan bagabung dek Orlando nan protektif, inyo mambujuak Sekretaris Negara untuak Parang yakni Lord Kitchener untuak indak maizinkannyo bagabuang jo tantara. 

Conrad jo Orlando bakareta jo Adipati Agung Franz Ferdinand malalui Sarajevo, dan Conrad manyelamaikan Adipati Agung dari bom nan dibae dek Gavrilo Princip, saurang pambarontak nan baniaik mamicu parang. Namun, kudian Princip basobok baliak jo rombongan Archduke, kali iko barasil manembak mati Ferdinand jo istrinyo.  

Kalompok Orlando, nan sabagian gadang tadiri dari palayan sosial nan indak dapek tacaliak, mangetahui bahasonyo Princip adolah bagian dari plot untuak maadu Karajaan Jerman, Rusia, jo Inggris satu samo lain. Kalompok tersebut, nan dipimpin dek Gembala misterius, punyo jaringan agen mereka surang, termasuk mistikus Rusia Grigori Rasputin, panasihat tapicayo untuak Tsar Nicholas di Rusia.                           

Rasputin, atas parintah Gembala, mamanipulasi Tsar Nicholas jo maracuni putranyo nan masih ketek, dan hanyo "menyembuhkan" inyo katiko Nicholas bajanji untuak indak baparang. Conrad diberitahu tentang manipulasi Rasputin oleh sepupunya Felix Yusupov. Mangatahui Front Barat akan dipadiaan rentan kok Rusia indak baparang, Conrad manyampaikan informasi iko kapado Kitchener jo aide-de-camp-nyo, Mayor Morton, nan pai balayia ka Rusia. Kapa mereka ditorpedo dek kapa silam, tampaknyo mambunuah mereka baduo. Kaba kamatian Kitchener tadanga dek Orlando, mandorongnyo untuak pai ka Rusia basamo Shola, Polly, jo Conrad untuak baurusan jo Rasputin sakali dan untuak salamanyo.

Referensi